Document ID: 31978D0415

KOMISSION PÄÄTÖS tehty 14 päivänä huhtikuuta 1978 luvan antamisesta jäsenvaltioille rajoittaa Itävallassa tuotetun metsänviljelyaineiston pitämistä kaupan (78/415/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon metsänviljelyaineiston pitämisestä kaupan 14 päivänä kesäkuuta 1966 annetun neuvoston direktiivin 66/404/ETY(1), sellaisena kuin se on viimeksi muutettuna direktiivillä 75/445/ETY(2),
ottaa huomioon Itävallassa tuotetun metsänviljelyaineiston vastaavuudesta 6 päivänä maaliskuuta 1978 tehdyn neuvoston päätöksen 78/262/ETY(3) ja erityisesti sen 2 artiklan toisen luetelmakohdan,
ottaa huomioon jäsenvaltioiden esittämät pyynnöt,
sekä katsoo, että
edellä mainitun päätöksen 1 artiklan mukaisesti Itävallassa tuotettu tietty metsänviljelyaineisto on tietyin edellytyksin tunnustettu yhteisössä tuotettua aineistoa vastaavaksi ja direktiivin 66/404/ETY säännösten mukaiseksi,
edellä mainitun päätöksen 2 artiklan toisessa luetelmakohdassa kuitenkin määrätään, että jäsenvaltio saa pyynnöstään luvan kieltää koko alueellaan tai osassa aluettaan edellä mainitussa päätöksessä vahvistetusta tietystä perusaineistosta tai tietyltä lähtöisyysalueelta tuotetun lisäysaineiston pitämisen kaupan, jos on syytä epäillä, että kyseisen lisäysaineiston käyttö voisi sen geneettisten ominaisuuksien vuoksi vaikuttaa epäsuotuisasti jäsenvaltion metsätalouteen,
jäsenvaltiot ovat esittäneet tällaisia tietoja, joita ei ole millään tavalla asetettu kiistanalaisiksi,
tämän vuoksi jäsenvaltioiden esittämät pyynnöt olisi hyväksyttävä kokonaisuudessaan, ja
tässä päätöksessä määrätyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Jäsenvaltioille annetaan lupa kieltää koko alueellaan liitteessä tarkoitetuilla lähtöisyysalueilla tuotetun tiettyjen lajien lisäysaineiston pitäminen kaupan.
2 artikla
Edellä 1 kohdassa tarkoitettu lupa peruutetaan heti kun todetaan, että sen myöntämiselle asetetut edellytykset eivät enää täyty.
3 artikla
Jäsenvaltioiden on ilmoitettava komissiolle se päivä, josta alkaen ne soveltavat 1 artiklassa tarkoitettua lupaa, ja yksityiskohtaiset säännöt, joita ne noudattavat lupaa soveltaessaan. Komissio antaa niistä tiedon muille jäsenvaltioille.
4 artikla
Tämä päätös tulee voimaan 1 päivänä huhtikuuta 1978.
5 artikla
Tämä päätös on osoitettu kaikille jäsenvaltioille.
Tehty Brysselissä 14 päivänä huhtikuuta 1978.

Labels: 3
16
18
6